JohanHeinsen/ENO huggingface dataset:
Den Nord-Cimbriske Tilskuer, 1826-10-31
Lord Posonby har forgiæves bestræbt sig for at og bringe en Udsoning tilveie mellem Hoffet i Janeiro, og Buenos Ayres. Keiseren vil ikke gjøre et eneste Skridt derfor, Ponsonby er derfor i Begreb med, igjen at afreise til sin Post i Buenos Ayres. Jmidlertid opsluge Krigsomkostningerne alle den unge Keiserstats Jndkomster, og Krigslykken har just heller ikke været den gunstig. - J et Brev fra Rio Janeiro af 17de Juli hedder det: "Af vore 4 Batailloner Udlændinger er ikke en eneste sendt imod Plata¬Unionen, og heri har Regjeringen gjort meget viseligt; thi neppe var der bleven en eneste Mand tilbage af dem, saasnart de havde seet Leilighed til at undflye. Tydskerne kunne ikke glemme det Bedragerie, man har begaaet imod dem, næsten alle disse Folk vare nemlig engagerede som Agerdyrkere; men neppe steeg de iland i Rio Janeiro, før de bleve sendte i Casernerne og maatte, hvad enten de vilde eller ei, tage Musketten. Dersom Regjeringen ikke havde udlovet 7 spanske Krondaler for enhver Deserteur, som Bønderne indbringe, vare de forlængst bortrømte, uden at vide selv hvorhen.
Den Nord-Cimbriske Tilskuer, 1826-10-31
Spanien. J Følge authentiske Efterretninger har Kongen endelig beqvemmet sig til at sende sin Gesandt i Lissabon, Hr. Casaflores, en ny Fuldmagt, og befuldmægtiget ham til at anerkjende den ny portugisiske Regjering. Jmidlertid er Greven af Villareal endnu ikke antaget som befuldmægtiget portugisisk Minister, men man venter hvert Øieblik at dette skal finde Sted. Den Grev Silveira, som var med en Deel Tropper gaaet over til Spanien og opholdt sig i Madrid, for, Forening med den apostoliske Junta, at opmuntre til Krig mod sit eget Fædreland, har paa indstændig skrivtlig Anmodning af det diplomatiske Corps, faaet befaling til at forlade Hovedstaden. Hofserne i Madrid og Portugal ere komne overeens om, at Overløbernes militaire Effecter i begge Lande, skulle igjen gjensidige blive tilstillede deres Regjeringer, og Overløberne selv bortfjernes fra Grændserne, uden dog at nødsages til at vende tilbage til deres Hjem eller overleveres til deres Regjeringers Hævn. Alle finde det paa faldende, at Munkene overalt i Klostergaardene øve sig i at fore Vaaben; Sergeanterne i den kongel. Garde undervise der i Jesuiterklosterne. De royalistiske Frivillige have bragt Alcaden og de øvrige Embedsmænd i Landsbyen Galapavar fangne med til Madrid, fordi de, paa deres Tilbagemarsch fra St. Jldefonso have opvartet dem med sort og muggent Brød.
Den Nord-Cimbriske Tilskuer, 1826-10-31
Nederlandene. Elendigheden har nu ogsaa snart naaet sit Høieste i Friesland. Skrækkeligt raser Døden i Amterne Wymbritferadeel, Haskerland og Weststellingwerf. J Landsbyen, Wadsend findes, blandt en Befolkning af 1000 Mennesker, ikke 100 Sunde, og med Møie kunde man tilveiebringe Voxne nok for at begrave Ligene. De lavere Egne ere værst medtagne. Den til de Nødlidendes Forsørgelse nedsatte Committer, har ved nogle af sine Medlemmer undersøgt flere afsides liggende Landsbyer, og blandt disse, fornemmelig i St. Jansga og Rottum, forefundet en saa ynkelig Forfatning, at den overgik al Forestilling. Hele Familier, der i flere Uger ingen Læge havde seet, laae der aldeles hjelpeløse, smægtende efter en Draabe Vand at slukke deres Febertørst paa, og kæmpende med Døden. Deres Bedækning vare de ækleste Pialter, og raadent Straa deres Leie, som omgaves af forhungrede Børn.
Den Nord-Cimbriske Tilskuer, 1826-10-31
Blandinger. Den 15de Septbr. skal Lord Cochrane have været ombord paa den engelske Skonnert Licorn i Messina, men Regjeringen skal have nægtet ham Practica og betydet ham, at han igjen skulle bortfjerne sig. Den løsterrigske Admiral Paulueci satte paa hans Tilbagereise fra Nauplion til Smyrna 100 Soldater i Land paa Naxos og tvang Primaterne paa denne Øe til at betale ham 3000 Rdlr. for priisdømte Skibe. Et stort Dampskib er ankommen til Nauplion.
Den Nord-Cimbriske Tilskuer, 1826-10-31
Folkets Misfornøielse er hver Dag kjendeligere i Constantinopel. Siden Branden tør Sultanen ikke mere bivaane Vaabenøvelserne, og Natten til den 6te Septbr. blev et nyt Mordbrænderforsøg opdaget. Fængslinger, Forviisninger og Henrettelser vedvare, og ved et Firman er forbudt at tale enten om Statssager eller den sidste Brand; Mændene, som forsee sig herimod, skulle hænges, og Qvinderne puttes i en Sæk og druknes. En Softa, som var anklaget for at have talt ilde om Profettens Fane, blev Tungen skaaret ud af Halsen, hvorefter han førtes til Kadeneki, ventelig for at henrettes.
Den Nord-Cimbriske Tilskuer, 1826-10-31
Den ungarske Rigsdags Svar paa den sidste keiserlige Resolution skal indeholde henved hundrede Ankeposter over Afvigelser fra Constitutionen og Lovene. Til de flere Ønsker, som fremsættes, hører at Kongen vil opholde sig 3 Maaneder og Aaret i Ofen, som Rigets Hovedstad; at de kongelige Commissariers lovstridige Indgreb i Bestyrelsen forebygges, at Fremtiden Jngen ansættes i offentlige Embeder i Ungarn, uden at have aflagt Kongen og Staten Troskabs-Eed, at Rigsdagen holdes hvert tredie Aar, og ingen Skatter paalægges uden dens Minde.
Den Nord-Cimbriske Tilskuer, 1826-10-31
Hertugen af York er meget svag efter Tapningen. Døer han, gaaer Thronfølgen over til Hertugen af Clarence, og skulde heller ikke han opleve at komme paa Thronen, saa er Arvingen Prindsesse Alexandrine, født den 24de Mai 1819, Hertugen af Kents efterladte Datter.
Den Nord-Cimbriske Tilskuer, 1826-10-31
Fra Moskau ere 600 Officerer afreiste til Armeen mod Persien.
Den Nord-Cimbriske Tilskuer, 1826-10-31
Den russiske Vaabenstyrke beløber sig i det Hele taget til 747000 Mand.
Den Nord-Cimbriske Tilskuer, 1826-10-31
J Frankfurt løb den 17de dennes det sandsynlige Rygte, at Porten havde antaget det russiske Ultimatum.
Den Nord-Cimbriske Tilskuer, 1826-10-31
Oberst Burbak, en meget udmærket fransk Officeer, er med to Vaabenbrødre reist til Grækerland, for at føre Overbefalingen over de græske Taktikere.
Den Nord-Cimbriske Tilskuer, 1826-10-31
Den kjørende Post mellem Marienborg og Marienwerder er i en Skov bleven overfaldet af flere Røvere, og udplyndret; men det har lykkedes Justitien, igjen at gribe Gjerningsmændene, og at faae alle Pengene, paa en ubetydelig Sum nær, tilbage.
Den Nord-Cimbriske Tilskuer, 1826-10-31
Paa den bøhmiske Grændse ved Schønberg gjøre 3 Forbrydere Egnen usikker; der er en Handelsbetjent blandt dem, ved Navn Johann Aug. Valentin, fra Freiburg, der udgiver sig for en Viinhandler. Da de forleden svirede hos Jndvaanerne i Götte, fattede man Mistanke, og Bønderne vilde bemægtige sig dem, men de grebe i et Øieblik til Pistoler og Knive, og tvang Jndbyggerne til at lade dem undløbe.
Den Nord-Cimbriske Tilskuer, 1826-10-31
En sindsvag Linnedvæversvend i det Hannoverske har, i vildt Raserie, dræbt sin Moder og en Skræder pige med en lang Kniv, samt saaret sin Søster og en Snedker meget farligt.
Den Nord-Cimbriske Tilskuer, 1826-10-31
I Vestindien har den 6te Septbr. raset en frygtelig Orkan, og mærkeligt nok, paa samme Tid har der ogsaa raset en stærk Storm paa de franske Kyster.
Den Nord-Cimbriske Tilskuer, 1826-10-31
Et Hamborger Skib med Been er sjunket paa Reisen til Nantes.
Den Nord-Cimbriske Tilskuer, 1826-10-31
Hamborg har nu faaet en ny Damp Paket til London, som hedder Georg V. Dette Skib har en Maskine af 120 Hestes Kraft, og Rum for 100 Passagerer.
Den Nord-Cimbriske Tilskuer, 1826-10-31
Den 6te October havde man allerede i Nærheden af London et stærkt Sneefog.
Den Nord-Cimbriske Tilskuer, 1826-10-31
Den 4de October er den lille Stad Freihahn i Schlesien, med Kirke, afbrændt paa 3 Huse nær Den umaadelige Brændeviinsdrikken har afstedkommet flere afskyelige Optrin i Edsberg Præstegield i Norge. J Fjor dræbtes en Mand paa Mo=Markedet, og i Aar er en Gaardmand blevet udplyndret og myrdet 3 til 400 Skridt fra Vagten. Paa hele Markedet herskede Uorden i den Grad, at hele Vagten maatte fordobles, og endda blev en Skildragt angreben om Natten og reddede sig kun ved at gjøre Anskrig.
Den Nord-Cimbriske Tilskuer, 1826-10-31
Kjøbenhavns Børs, den 24de October. Cours. Hamborg 2 M. a vista 225. Spec. 229. Specier solgtes til 13 Rbmk. 12 s. BankDisconto 5 pCt. Norske Speciessedler pr. 100 Specier - Rbdlr. Sedler. 4 pC. kongel. Obligationer(uden Renter, 78 3/4 a 79 Rbd. Sedler. Dito dito 70 a 703 i Banco. Nationalbank-Obligationer af Laanet 4de Februar 1820. 100 a 100 3/4 Rbdlr. r. S. Dito dito 114 1/2 115 Rbd. Sedler.
Den Nord-Cimbriske Tilskuer, 1826-10-31
Avertissements. Jfølge Fattigkommissionens Begjæring, og paa Grund af passeret Udlæg, bliver Lars Jensen, Baks iboende Sted, østen Byen, med tilhørende, Grund og Hauge, stillet til 3de offentlige Auktioner, den 27de November, 11te December og 29de Dito førstkommende, hver Dags Formiddag Kl. 11. De 2de første afholdes paa Thisted Raadstue, og den Sidste i Boet selv. Lysthavende indbydes. Thisted, den 30te October 1826. utheft.
Den Nord-Cimbriske Tilskuer, 1826-10-31
Jfølge Begjæring af Procurator Lüthoft, paa den almindelige Enkekasses Vegne og efter passeret Udlæg, vorder Anders Christiansen Smeds Gaard i Klim Sogn og Bye, Vester=Hann-Herred, udi Thisted Amt, af Hartkorn 4 Tdr. 2 Skpr. 3 Fdkr. 1 Alb., med Avl, ved 3de offentlige Auctioner, som afholdes: Løverdagene den 11te November, førstkommende, 25de November ) hver Dags For- og 9de December ) middag Kl. 11, opraabt til Bortsælgelse; hvilket, saavelsom at de 2de første Auctioner foretages her paa Comptoiret, og sidste Auction i selve Gaarden, herved bekjendtgjøres til Lysthavendes og andre Vedkommendes Efterretning. Hann-Herredernes Comptoir paa Aagaard, den 16de October 1826. Kjer.
Den Nord-Cimbriske Tilskuer, 1826-10-31
Efter Vedkommendes Begjæring bliver paa Thisted Raadstue afholdt 3de offentlige Auktioner, den 20de November og 4de samt 18de December, hverDags Formiddag Kl. 11, over Vestervandet Sogns Anpart i Konge-Korn-Tiende, matrikuleret for 14 Tdr. Hartkorn, hvoraf Korn-Afgivten for dette Aar kan hæves af Kjøberen, og Halvparten i den saakaldte Færregaard Borg i Tvorup Sogn, hvilke Eiendomme tilhøre afgangne Provstinde Eegs Boe i Vestervandet Sogn, Thisted Amt. Lysthavende indbydes. Thisted, den 30te October 1826. Lützhøft.
Den Nord-Cimbriske Tilskuer, 1826-10-31
Da Undertegnede nylig har bosat sig her i Byen, og aabnet en Boutik i forrige Mathias Bloks Sted paa det saakaldte Kringeltorv, saa har jeg herved den Ære at anbefale mig til det respective Publikum med et godt Assortiment af alle Slags grove og fine Jsenkram og Gallanterie-Vare, Nürnberger Gods, eensfarvet og malet Steentøj, Skilderieglas, slebne og uslevne Glasvahre, flere Slags Baand, Silkelidser, Syesilke: videre: flere Slags Foerlærreder, Tvist af forskjellige Couleurer, Bomuld og Strikkegarn, Briller og Tegnebøger, musikalske Jnstrumenter, store og smaae Speile, hvidt og lakeret Bliktøj, lugtende Vande, fiin Sæbe, Piberør og Pibehoveder, Vaskesvamp, Kaffeqværne, Lak, Krudt og Hagl, Regnetavler, Børster, m. m., alt til de billigste Priser. Thisted, den 17de October 1826. Christoffer Schütten. Følge-Blad til No. 87.
Den Nord-Cimbriske Tilskuer, 1826-10-31
Udenlandsk. Det har behaget Hs. Majestæt Kongen at benaade den kongel. preussiske Statsminister, Hs. Excellence, Geheimeraad v. Kampz, med Dannebrogordenens Storkors.
Den Nord-Cimbriske Tilskuer, 1826-10-31
Paa nogle af en Prokurator opkastede Spørgsmaale, har Cancelliet under 10de Octbr. svaret: 1) For en Kiendelse af Retten, naar den blot angaaer en begjært Anstand, kan ikkun Gebyhr kræves efter Sportelreglementets 85, men hvis ved samme Kjendelse andre Qvæstioner afgjøres, bliver der forsaavidt at betale Gebyhr efter 56. 2) For Udsættelsen selv. kan ikke fordres videre Gebyhr end det for Kiendelsen bestemte. 3) Som en Selvfølge af forestaaende, kan det i Sportelreglementets 86 fastsatte Gebyhr ikke fordres, uden hvor Eragtningen angaaer Formalitets og deslige Qvæstioners Paakiendelse. 4) J Sportelreglementets Ord haves ingen Hjemmel til at kræve promille Gebybr af netto 1000 Rbd. Sølv. Derimod kunne Udtrykkene heller ikke tillade, at de første 1000 Rbd. i alle Tilfælde skulde gaae frie, hvilket endog ligefrem vilde stride imod det bogstavelige Jndhold af 8 23 og 47, der hjemle promille Gehydret, saasnart Hovedstolen angaaer mere end 1000 Rbd. 5) Det er ikke Pligt for Retten at meddele Qvittering for Jncaminations-, Anstands- og andre Gebyhrer, som erlægges paa Stedet. Forsaavidt derimod det Tilfælde skulde indtræffe, at en Regning over Gebyhrer forlanges attesteret af vedkommende Retsbetjent til Legitimation for de anførte Gebyhrers Rigtighed, bliver herfor at betale Gebyhr efter Sportelregmentets 515.
Den Nord-Cimbriske Tilskuer, 1826-10-31
Jfølge Cancellie-Svar af 13 Octbr. kan den Fordring, som i en afdød Præstes Stervboe af Eftermanden i Kaldet fremsættes for holdende Artillerie Heste, ikke præcluderes, paa Grund af at Proclama i Stervboet er udløbet.
Den Nord-Cimbriske Tilskuer, 1826-10-31
J disse Dage have nogle Uroligheder fundne Sted, paa den saakaldte Tømmerkroe eller Tømmersvende nes Herberg i Kjøbenhavn. De havde forladt deres Arbeide, vare blevne indbyrdes uenige, pryglede hinanden dygtigt, og bleve tilsidst enige om, ikke at ville gaae paa Arbeide, med mindre de erholdt Tillæg i deres Dagløn, der er fastsat til 3 Mk. 8 s. Sølv fra 1ste Octbr. til 31te Marts. Efter Forlydende skal vor nidkjære, almindeligen agtede Vice-Politiedirecteur, Justitsraad Bræstrup, personligen have begivet sig hen til Tømmerkroen, og der snart bragt Alt i sin gamle Orden.
Den Nord-Cimbriske Tilskuer, 1826-10-31
Den 19de Dennes om Morgenen Kl. 3 udbrød en heftig Huusild i Brændeviinsbrænder Dyrbyes Huus paa Hjørnet af Kompagniestrædet og Badstuestrædet i Khavn, der dog efter et Par Timerstid blev standset.
Den Nord-Cimbriske Tilskuer, 1826-10-31
Det danske Skuespillerselskab under Dhrr. Titchens & Bigums Direction, der bestaaer af 12 Skuespillere og 6 Skuespillerinder, giver fortiden Forestillinger i Aarhuus. Sammesteds vandt Hurtig løberen Wolf atter forrige Søndag 3 Minuter, og løb saaledes halvtredie Miil i 1 Time og 10 Minuter. Adskillige Ryttere gjorde Touren med, men holdt ikke ud til Enden.
Den Nord-Cimbriske Tilskuer, 1826-10-31
Thisted. Den her Egnen bekiendte Mestertyv Anders Hansen, der for nylig havde modtaget sin Dom: 5 Aar i Rasphuset, har det i Gaar Aftes, uagtet al anvendt Forsigtighed, atter lykkes at undvige af Arresten. - Da Toft Byes Beboere, form delst Havets Overskyllelse i Liimfjorden, bleve nødsagede til at afbryde deres Vaaninger, fløttede de til Thyholm og nedsatte sig i Jestrup Bye, hvor de, forsynede med Parceller af Peder Nielsens Gaard, oprettede en liden Fisker=Colonie, og i afvigte Sommer have fundet god Næring ved Fiskeriet i Liimfjorden, forenet med deres lille Agerbrug; dette har opmuntret flere Beboere fra Harboeøre og Langer i Ringkjøbing, Amt, til at indlade sig i Handel med forbemeldte Peder Nielsen, om at afkjøbe ham flere af hans Gaards Jorder, for at oprette et Fiskerleie paa dette Sted; hvad der sandsynligviis vil bidrage til at forøge Søgningen af disse Jorder, er at man for nylig har bemærket betydelige Sildestim er at drage forbi denne Egn, hvilke synes at være indkomne fra den ny Kanal ved den afbrudte Toft Bye, og at have taget Løb mod den Egn af Landet, hvor Fjorden, deler sig i 2de Grene, af hvilke den Ene gaaer Vesten og den Anden Østen om Morsøe; uforberedte paa denne Sildefangst have forbemeldte Colonister endnu ikke kunne afbenytte Fiskeriet, men skulle det vise sig, at Sildene fremdeles ville søge denne Jndfart i Fjorden, vil vist nok inden næste Aar, Foranstaltninger gjøres til hensigtsmæssigen at kunne afbenytte denne vigtige Næringsgreen.
Den Nord-Cimbriske Tilskuer, 1826-11-03
Udenlandsk. Hamborg. To i Gaar directe indløbne Breve meddele følgende: "Akjerman, den 24de Septbr. Rustningerne mod Tyrkerne synes nu at bære unødvendige, da Tyrkerne have bevilget Alt, hvad man har forlangt af dem. - Odessa, den 28de Septbr. Endskjøndt Freden er undertegnet vor Egn, er dog Handelen stille, da Fartøier, fattes. (Det franske Blad Courier francois bekræfter ogsaa Ultimatets Antagelse.)
Den Nord-Cimbriske Tilskuer, 1826-11-03
Tyrkiet. Efterretninger fra Constantinopel, over Wien af 26de Septbr. melde at Hr. Strat, ford Canning denne Dag atter har overrakt en ny Notte for at formaae Porten til at træde i Underhandling med Grækerne. Man vil vide at Kapudan Pascha har ved Vurla lidt et Nederlag, og at det har lykkes Grækerne at bemægtige sig en Fregat, som af den derved værende haardt saarede Kanaris var bleven antændt, forladt af Tyrkerne, og atter slukket af Grækerne. Et Skib, som den 11te Octbr. var ankommen fra Kalamata til Triest, fører den Efterretning med sig, at Jbrahim Pascha var i Færd med, af Mangel paa Levnetsmidler at trække sig tilbage fra Mistra til Modon. Den tyrkiske Flaade havde for nogen Tid siden tabt 5000 Md. ved en uheldig Landgang ved Zimora. Den bekjendte Græker Capitano VasoBraicowich stødte med sit Skib i Søen paa Commandore Hamilton, som da han ikke fandt hans Papirer i Orden, tog Skibet med sig. Vasos Søn blev med 36 andre Grækere taget til Fange af Reschid Pascha, som paa Omer Paschas Raad lod dem alle ombringe, paa Vasos Søn nær, som han skjænkede Livet, og antog til sin Page, men da han hørte at Paschaen ville gjøre ham til Musselmand flygtede han ved en Albanesers Hjælp, og undkom lykkelig med en af Paschaens Heste til Oberst Fabrier, som han gjorde en Foræring dermed, og begav sig derpaa til sin Fader til Zea. Frankerig. Fra Paris skrives under 20de October: Man forsikkrer, at Europas store Magter nu have forenet sig om, og paa en meget eftertrykkelig Maade forlangt den ottomanske Ports Samtykke til Grækernes Emancipation under følgende: Betingelser : At Grækerne betale Storherren aarlig en Tribut, og forblive under hans Beskyttelse, dog med de europæiske Magters Garantie. Grækerland bliver da, som Moldau og Walachiet, regjeret af Hospodarer, som blive valgte i dets Midte, og ikke kunne afsættes af Porten. Det engelske Blad the Times vil allene tillægge tvende Magter Æren for denne Beslutning; men det franske Blad Etoile forsikkrer, at det den 1ste October i Constantinopel ikke var Talen om Andet, end de Skridt der vare gjorte tilfælles af de store Magters Gesandtere, og hvoraf Menneskehedens Venner saa utaalmodig ventede Udfaldet.
Den Nord-Cimbriske Tilskuer, 1826-11-03
Spanien. Den sidste Coureer fra Paris, som gjorde stor Opsigt i Madrid, skal have medbragt en fuldkommen færdig Constitution fra det engelske og franske Cabinet, til at forebygge det spanske Monarkies fuldkomne uundgaaelige Fordærv, ved ufortøvet at indføre denne ny Grundlov. (Men Kong Ferdinand har jo eengang foralle erklæret, at han intet saadant vil tilstede, og desuden iforveien erklæret alle sine tvungne Skridt, for ugyldige.)
Den Nord-Cimbriske Tilskuer, 1826-11-03
Blandinger. Lord Cochrane, som den 27de September forlod Malta, kom den 13de paa en lille Goelette til Marseille, hvor han erholdt Tilladelse til at løbe ind i Havnen, og en Lots ufortøvet blev sendt ham imøde. Denne Goelette tilhører Lorden selv, bar 10 Passagerer og 14 Mands Besætning; han er strax reist over Paris til London, hvor han har klaget over den sicilianske Regjering, der har bemægtiget sig hans Breve, og over de græske Deputerede i London, der i 5 Maaneder ingen Efterretninger have meddeelt ham.
Den Nord-Cimbriske Tilskuer, 1826-11-03
Man undrer sig over at den persiske Prinds Abbas Mirzas har brudt med Rusland, da hans Fader Kongen dog, for at sikkre ham som sin yngre Søn Thronfølgen i Persien, ved Tractaten i Gulistan havde forsikkret sig Ruslands Garantie, mod den, Utilfredshed som hans tilsidesatte Broder opvakte. Man troer nu at have gjettet Paraguays Ditator, den famøse Dr. Francias Plan, som ligefra Jnsurrectionens Begyndelse skal have været i hine Egne, at stifte en Throne for Prindsen af Lucca, Ferdinand VIIs Neven, hvilken Prinds da skulde ægte en brasiliansk Prindsesse og have Banda-Oriental til Medgivt. Som Aristarken forsikkrer, har denne Plan alt været det brittiske Ministerium bekjendt siden 1820 og understøttes af 3 europæiske Magter, ligesom og Dr. Francias's sidste Circulaire og Gesandtskab til Kongen af Spanien synes dermed at staae i Forbindelse.
Den Nord-Cimbriske Tilskuer, 1826-11-03
Nord=Amerikanerne skulle have gjort flere Jndgreb i de brittiske Besiddelser ved Nye Braunsschweig; den engelske Gesandt i Wassington har nu gjort Jndsigelser derimod.
Den Nord-Cimbriske Tilskuer, 1826-11-03
J den sidste Uge var de Dødes Antal i Grønningen 158, hvoriblandt 101 Voxne og 57 Børn.
Den Nord-Cimbriske Tilskuer, 1826-11-03
J Staden Hoorn var den 8de Octbr. Trediedelen af Jndvaanerne syge. I Amsterdam var der siden Januar død mellem 6 og 7000 Mennesker.
Den Nord-Cimbriske Tilskuer, 1826-11-03
J Landsbyen Prezelle i det Hanoveranske, er den 12te f. M., 14 paany efter forrige Jldebrand opreiste Bygninger, atter blevne et Rov for Luerne.
Den Nord-Cimbriske Tilskuer, 1826-11-03
Den spanske Regjering har paa 10 Aar bortforpagtet Tobakshandelen, til et Handelselskab, der betaler aarlig 20 Millioner de første 3 Aar, de følgende 3 aarlig 80, og de 4 sidste aarlig 90 Mill. Realer.
Den Nord-Cimbriske Tilskuer, 1826-11-03
Kongen af Bayern har tilkjendegivet sine Officerer og militaire Embedsmænd sin høie Tilfredshed med den Patriotisme de vise, ved at klæde sig i indenlandske Tøier og Fabrikata.
Den Nord-Cimbriske Tilskuer, 1826-11-03
Den berømte franske Skuespiller Talma er død den 19de f. M.; han havde befalet, at hans Liig, uden at komme i Kirken, skulde blive bragt til sit Hvilested.
Den Nord-Cimbriske Tilskuer, 1826-11-03
Den spanske Admiral Laborda er, efter at have overstaaet en Orkan, hvori flere Fregatter have mistet Masterne, Admiralskibet bleven svært beskadiget, og en Fregat endnu savnes; indkommen igjen til Havannah.
Den Nord-Cimbriske Tilskuer, 1826-11-03
En vis Lord Montgazon er i Paris sat under Tiltale for i et Brev at have truet Hr. Villele med at myrde ham, hvis han ikke strax den følgende Dag lod hendringe 6000 Fr. paa et bestemt Sted.
Den Nord-Cimbriske Tilskuer, 1826-11-03
Kongen af Spanien har dømt Alcaden i den Landsbye som beværtede de royalistiske Frivillige saa slet paa Tilbagetouren fra Escurial, til 30,000 Realers Straf.
Den Nord-Cimbriske Tilskuer, 1826-11-03
En Skjersliber i Sigmaringen, er hemmeligreitil Rom med sin Bislopperske, og har ladet sig vie der, imod Landets Love; han er derfor dømt til 8te Dages Arrest, 20 Stokkeprygl, hans Afteskab erklæret for ugyldigt, og alt videre Maskapie med formeldte Fruentimmer forbuden ham.
Den Nord-Cimbriske Tilskuer, 1826-11-03
De spanske Flygtninge, der opholde sig i Engeland vansmægte i den største Elendighed, og ere færdige at omkomme af Hunger.
Den Nord-Cimbriske Tilskuer, 1826-11-03
Kjøbenhavns Torvepriser den 27de Octbr. Rug 5 Rbd. 1 Mk. 8 s. a 5 Rbd. 5 Mk. Hvede 5 Rbd. Mk. a 6 Rbd. 2 Mk. Byg 4 Rbd. 5 Mk. a 5 Rbd., 2 Mk. Havre 4 Rbd. 2 Mk. a 4 Rbd. 5 Mk. Ærter 9 Rbdlr. - Mk. a 10 Rbdlr. pr. Tønde. Røget Flesk 2 Rbd. 2 Mk. a 2 Rbd. 3 Mk. 8 s. Grønsaltet. Flesk 1 Rbd. 2 Mk. - s. a 1 Rbd. 2 Mk. 8 s. pr. Lpd. Smør 1 Mk. 8 s. a 1 Mk. 12 s. Pundet. Æg 1 Mk. 8 s. a 1 Mk. 12 s. Snesen.
Den Nord-Cimbriske Tilskuer, 1826-11-03
Kjøbenhavns Børs, den 27de October. Cours. Hamborg 2 M. a vista 224. Spec. 228. Specier solgtes til 13 Rbmk. 11 s. BankDisconto 5 pCt. Norske Speciessedler pr. 100 Specier 103 a 1032 Rbdlr. Sedler. 4 pC. kongel. Obligationer (uden Renter, 79 a 79 1/4 Rbd. Sedler. Dito dito 70 i Banco. Nationalbank-Obligationer af Laanet 4de Februar 1820) 100 3/4 Rbdlr. r. S. Dito dito 1144 Rbd. Sedler.